**ELŐTERJESZTÉS**

Bonyhád Város Képviselő - testületének 2020. július 30. nap

rendes/rendkívüli testületi ülésére

|  |  |
| --- | --- |
| Tárgy: | Döntés pótbefizetésről a BIP Kft-nél |
| Előterjesztő: | Filóné Ferencz Ibolya polgármester |
| Előterjesztést készítette: | dr. Puskásné dr. Szeghy Petra jegyző |
| Előterjesztés száma: | 63. sz. |
| Előzetesen tárgyalja: |  |
| Az előterjesztés a jogszabályi feltételeknek megfelel: | Dr. Márton Antal aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Bonyhád Város Önkormányzatának Képviselő-testülete 2020. június 25-i ülésén tárgyalta a 2019. évről szóló beszámolót, melyet az alábbiak szerint fogadta el:

mérleg főösszeg: 48.311 ezer Ft

saját tőke: - 4.882 ezer Ft,

adózott eredmény: -7.882 ezer Ft.

A Polgári Törvénykönyvről szóló 2013. évi V. törvény (a továbbiakban: Ptk.) 3:189. § (1) bekezdés értelmében az ügyvezető késedelem nélkül köteles összehívni a taggyűlést vagy annak ülés tartása nélküli döntéshozatalát kezdeményezni a szükséges intézkedések megtétele céljából, ha tudomására jut, hogy a társaság saját tőkéje veszteség folytán a törzstőke felére csökkent.

A BIP Kft. a törzstőke terhére fizette ki azon kiadásokat, mely a cég működése szempontjából elengedhetetlen volt. (könyvelés, ügyvezetés díj stb.) A BIP Kft., mint a TOP – 1.1.1. projekt nyertese ugyanakkor ebben az időintervallumban továbbra sem hívhatott le ezen pályázati összegből előleget, ugyanakkor a fenti díjakat, kifizetéseket teljesíteni kellett.

A Ptk. fenti rendelkezése értelmében ugyanakkor szükséges a törzstőkét a jegyzett tőke 50%-ig a Ptk-ba meghatározott módon rendezni. A Ptk. 3:189. § (2) bekezdése szerint a tagoknak határozniuk kell pótbefizetés előírásáról, a törzstőke mértékét elérő saját tőke más módon való biztosításáról vagy a törzstőke leszállításáról; mindezek hiányában a társaság átalakulását, egyesülését, szétválását vagy jogutód nélküli megszüntetését kell elhatározni. A taggyűlés ezzel kapcsolatos határozatait három hónapon belül végre kell hajtani.

A törzstőke rendezése pótbefizetéssel rendezhető. Javaslom a képviselő-testületnek, hogy a BIP Kft-ben rendelkező üzletrészünk arányában a jegyzett tőke erejéig, figyelemmel a saját tőke arányára teljesítsen az önkormányzat pótbefizetést. Ennek összege 4.019.820,- Ft.

A csarnokok felépítése után lehetőség van a bérleti díjak meghatározása után a cégnek nyereséget termelni és az elrendelt pótbefizetések összegét a tagoknak visszafizetni.

**Határozati javaslat:**

Bonyhád Város Önkormányzatának Képviselő-testülete a BIP Kft. részére 4.019.820 ,- Ft pótbefizetést teljesít Bonyhád Város Önkormányzata 2020. évi költségvetésének kiadások K3 sora terhére.

Határidő: BIP taggyűlés határozata függvényében

Felelős: Filóné Ferencz Ibolya polgármester

Végrehajtásért felelős: Fauszt Józsefné

Bonyhád, 2020. július 27.

Filóné Ferencz Ibolya

polgármester